Rein Laul
Rein Laul (sündinud 20. märtsil 1939) on eesti helilooja ja muusikateadlane. Ta on lõpetanud 1957. aastal Tallinna 2. Keskkooli kuldmedaliga, 1958. aastal klaveri erialal Tallinna Muusikakooli, 1964. aastal muusikateaduse ja 1967. aastal kompositsiooni erialal Leningradi Konservatooriumi ning 1970. aastal muusikateaduse erialal Leningradi Teatri-, Muusika- ja Kinematograafiainstituudi aspirantuuri. Kaitses 1990 Moskva konservatooriumis doktoriväitekirja. 1970. aastast oli ta Leningradi Konservatooriumi teooriaõppejõud (1993. aastast professor). Temalt on vene ja eesti keeles ilmunud teadusartikleid.[viide?] Ta on Eesti Muusika- ja Teatriakadeemia audoktor.